ΜΝΗΜΟΝIΟ ΕΝΕΡΓΕIΩΝ

Ο

Α ΓΙΑ ΤΗ ΔΙΑΧΕΙΡΙΣΗ ΤΟΥ ΣΕΙΣΜΙΚΟΥ

Σ ΚΙΝΔΥΝΟΥ

Π ΣΕ ΣΧΟΛΙΚΗ ΜΟΝΑΔΑ

**Αθήνα 2023-2024**

### Πίνακας Μέτρων Αντισεισμικής Προστασίας - Ανάρτηση σε αίθουσες

***Κατά τη διάρκεια του σεισμού***

* **Διατήρησε την ψυχραιμία σου**.
* Ακολούθησε τις οδηγίες του εκπαιδευτικού.
* **Καλύψου αμέσως κάτω από το θρανίο σου κρατώντας με το χέρι σου το πόδι του**, εάν την ώρα του σεισμού βρίσκεσαι μέσα στην αίθουσα διδασκαλίας.
* Προφυλάξου κατάλληλα ανάλογα με τη θέση που βρίσκεσαι την ώρα του σεισμού (π.χ. διάδρομο, τουαλέτα), σύμφωνα με την οδηγία: *«Μένω στον χώρο που βρίσκομαι, Σκύβω, Καλύπτομαι, Κρατιέμαι»,* εάν δεν βρίσκεσαι σε αίθουσα διδασκαλίας. **Εάν δηλαδή στον χώρο που βρίσκεσαι δεν υπάρχει γερό, ξύλινο τραπέζι ή γραφείο για να καλυφθείς, γονάτισε (εάν αυτό είναι δυνατόν) μακριά από επικινδυνότητες και κάλυψε το κεφάλι και τον αυχένα με τα χέρια σου**.
* Παράμεινε προφυλαγμένος για όσα δευτερόλεπτα διαρκεί ο σεισμός.
* Παράμεινε στον αύλειο χώρο, μακριά από τις όψεις του κτιρίου ή άλλα επικίνδυνα σημεία, εάν βρίσκεσαι στο προαύλιο κατά τη διάρκεια της σεισμικής δόνησης.

***Μετά το τέλος του σεισμού***

* Προετοιμάσου για την εκκένωση της αίθουσας σύμφωνα με τις οδηγίες του εκπαιδευτικού και όσα προβλέπονται στο Σχέδιο του Σχολείου και στις ασκήσεις ετοιμότητας που συμμετείχες.
* **Εκκένωσε την αίθουσά σου και το σχολικό κτίριο σύντομα και με τάξη**, όταν δοθεί η σχετική οδηγία, σύμφωνα με το Σχέδιο Έκτακτης Ανάγκης του Σχολείου, **χωρίς να τρέχεις και με τα χέρια κάτω**.
* Παράμεινε μαζί με το τμήμα σου στο προαύλιο και βοήθησε τον εκπαιδευτικό να πάρει παρουσίες. Σε περίπτωση που ανακοινωθεί διακοπή της λειτουργίας του Σχολείου θα παραμείνεις στον χώρο καταφυγής έως ότου να έρθουν οι γονείς ή οι κηδεμόνες σου να σε παραλάβουν.
* Εάν βρεθείς μόνος σου εντός του σχολικού κτιρίου π.χ. διάδρομο, τουαλέτα (εκτός αίθουσας διδασκαλίας), και δεν υπάρχει γερό, ξύλινο τραπέζι ή γραφείο για να καλυφθείς, γονάτισε (εάν αυτό είναι δυνατόν) μακριά από επικινδυνότητες και κάλυψε το κεφάλι και τον αυχένα με τα χέρια σου την ώρα του σεισμού. Μετά το πέρας της σεισμικής δόνησης εκκένωσε το σχολικό κτίριο σύμφωνα με το Σχέδιο του Σχολείου, δηλαδή κατευθύνσου στο προαύλιο του Σχολείου ώστε να βρεις το Τμήμα σου.
* Εάν κατά τη διάρκεια της εκκένωσης του κτιρίου εκδηλωθεί νέα σεισμική δόνηση, προφυλάξου κατάλληλα ανάλογα με τη θέση που βρίσκεσαι (αίθουσα, κλιμακοστάσιο, διάδρομο κ.α.), σύμφωνα με την οδηγία: *«Μένω στον χώρο που βρίσκομαι, Σκύβω, Καλύπτομαι, Κρατιέμαι».* Μετά το πέρας του σεισμού αυτού συνέχισε κανονικά την εκκένωση του σχολικού κτιρίου.
* Ακολούθησε τις οδηγίες των εκπαιδευτικών σου και μην πλησιάζεις επικίνδυνα σημεία (προσόψεις του κτιρίου, στύλους κ.λπ.).
* **Γνώριζε ότι στην περίπτωση που αποφασιστεί διακοπή της λειτουργίας των σχολείων οι μαθητές πρέπει να παραληφθούν από τους γονείς ή τους κηδεμόνες τους από τους προκαθορισμένους στο Σχολικό Σχέδιο χώρους καταφυγής, ο οποίος είναι** **το προαύλιο στο χρωματιστό γήπεδο μπάσκετ .**

**ΣΗΜΕΙΩΣΗ ΤΗΣ ΔΙΕΥΘΥΝΣΗΣ ΤΟΥ 1ου ΓΥΜΝΑΣΙΟΥ ΑΝΑΤΟΛΗΣ**: **Σε εύλογο χρονικό διάστημα όλοι οι γονείς και κηδεμόνες θα λάβετε πρόσκληση από τη Διεύθυνση για την παρακολούθηση επιμορφωτικής ημερίδας σχετικά με την αποτελεσματική διαχείριση εκτάκτων αναγκών λόγω σεισμού, πυρκαγιών και ακραίων καιρικών φαινομένων. Θα υπάρξει μέριμνα, ώστε η δράση αυτή να πραγματοποιηθεί σε χώρο ανάλογο με τον αριθμό των παρευρεθέντων σε αυτόν.**

**ΟΡΓΑΝΙΣΜΟΣ ΑΝΤΙΣΕΙΣΜΙΚΟΥ ΣΧΕΔΙΑΣΜΟΥ ΚΑΙ ΠΡΟΣΤΑΣΙΑΣ**

**Διεύθυνση Κοινωνικής Αντισεισμικής Άμυνας/ Τμήμα Εκπαίδευσης - Ενημέρωσης**

***Ξάνθου 32 15451, Ν. Ψυχικό - Τηλ.: 210 6728000, 210 6725233, Fax: 210 6779561,***

***e-mail:*** ***info@oasp.gr,*** [***www.oasp.gr***](http://www.oasp.gr/)

**ΙSBN 978-618-80586-9-9**